CONSILIUL JUDEŢEAN GORJ
Nr. 18721 / 30.09.2026
ANUNŢ
Consiliul Judeţean Gorj, cu sediul în Municipiul Târgu-Jiu, str. Tudor Vladimirescu nr. 25, judeţul Gorj, organizează concurs pentru ocuparea postului contractual de execuţie vacant de inspector de specialitate, gradul profesional II la Compartimentului pentru ocrotirea și prevenirea abandonului animalelor, Serviciul pentru protecția animalelor aflate în pericol din cadrul aparatului de specialitate al Consiliului Județean Gorj, cu durata normală a timpului de muncă de 8 ore pe zi, 40 de ore pe săptămână, pe perioadă nedeterminată.

Concursul se organizează în baza Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările ulterioare,  precum și cu respectarea prevederilor Ordonanţei de urgenţă nr. 141/2025 privind unele măsuri fiscal-bugetare cu modificările și completările ulterioare. 
I. Documentele solicitate candidaţilor pentru întocmirea dosarului de concurs, locul de depunere a dosarului de concurs şi datele de contact ale compartimentului resurse umane
Dosarul de concurs va conţine:

a) formular de înscriere la concurs1;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor prevăzute în fișa postului;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specilitatea studiilor solicitate pentru ocuparea postului2;

f) certificat de cazier judiciar sau, după caz, extrasul de pe cazierul judiciar3;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului4; 
h) curriculum vitae, model comun european.

1 Formularul de înscriere este pus la dispoziţie candidaţilor de către Consiliul Județean Gorj din oficiu, prin publicare pe pagina de internet a acestuia în format deschis, editabil, în cadrul secțiunii dedicate publicității concursului, precum și la sediul Consiliului Județean Gorj, în locul special amenajat pentru desfășurarea de activități de informare și relații publice, în format letric;

2 Modelul orientativ al adeverinţei menţionate la lit. e) este publicat pe pagina de internet a Consiliului Județean Gorj, în cadrul secțiunii dedicate publicității concursului, precum și la sediul Consiliului Județean Gorj, în locul special amenajat pentru desfășurarea de activități de informare și relații publice. Adeverinţele care au un alt format decât cel prevăzut în modelul orientativ trebuie să cuprindă elemente similare celor prevăzute în modelul orientativ şi din care să rezulte cel puţin următoarele informaţii: funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor; 
3 Cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii. 
4Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
Actele prevăzute la pct. b) - e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea ”conform cu originalul” de către secretarul comisiei de concurs.

Prin raportare la nevoile individuale, candidatul cu dizabilități poate înainta comisiei de concurs, în termenul prevăzut în anunț pentru depunerea dosarelor, propunerea sa privind instrumentele necesare pentru asigurarea accesibilității probelor de concurs.
În vederea participării la concurs, candidaţii vor depune dosarul de concurs la sediul Consiliului Judeţean Gorj, municipiul Târgu-Jiu, str. Tudor Vladimirescu nr. 25, cam. 136, sau, după caz, prin Poșta Română, serviciul de curierat rapid sau poștă electronică (adresă de e-mail: consjud@cjgorj.ro), în termenul prevăzut în anunțul de concurs.

Datele de contact ale compartimentului resurse umane:

Adresă de corespondență: Consiliul Județean Gorj, municipiul Târgu-Jiu, str. Tudor Vladimirescu nr. 25, cam. 136; Telefon: 0372531136, adresă de e-mail: cristina.sendroiu@cjgorj.ro. 

II. Condiţiile generale şi specifice pe care candidaţii trebuie să le îndeplinească pentru a participa la concurs
1. Condiţii generale 

Poate participa la concurs orice persoană care îndeplineşte condiţiile generale prevăzute la art. 15 din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice,  respectiv:

a) are cetăţenia română, sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetățenia Confederației Elvețiene;  

b) cunoaşte limba română, scris şi vorbit;  

 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;  

   
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;  

   
e) îndeplineşte condiţiile de studii, de vechime în specialitate şi, după caz, alte condiţii potrivit cerinţelor postului scos la concurs;  

   
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;  

   
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;  

   
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).   

2. Condiţii specifice 
Pe lângă condiţiile generale prevăzute la punctul 1, candidații trebuie să îndeplinească şi următoarele condiţii specifice: 

a. studii universitare absolvite cu diplomă sau studii superioare de lungă durată absolvite cu diplomă de licență sau echivalentă în domeniul fundamental: științe sociale, ramura de știință: științe economice.
b. vechime în specialitatea studiilor prevăzute la lit. a de minimum 6 luni.

III. Bibliografie stabilită pentru concurs:

1. Constituția României, republicată;

2. Ordonanța de urgență a Guvernului nr. 57/2019 privind Codul administrativ, cu modificările și completările ulterioare: TITLUL V, Capitolul VI (Consiliul județean);  
3. Legea nr. 53/2003 – Codul muncii, republicată (r1), cu modificările și completările ulterioare (TITLUL II – Contractul individual de muncă, CAPITOLUL II – Executarea contractului individual de muncă și TITLUL XI – Răspunderea juridică, CAPITOLUL II – Răspunderea disciplinară);
4. Legea nr. 205/2004 privind protecția animalelor cu modificările și completările ulterioare;
5. Ordonanța de urgență a Guvernului nr. 175/2020 pentru completarea unor acte normative cu incidență în protecția animalelor, precum și stabilirea unor măsuri organizatorice;
6. Ordonanța de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

7. Hotărârea Guvernului nr. 1059/2013 pentru aprobarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare.

IV. Tematica stabilită pe baza bibliografiei concursului:

1. Prevederi generale privind Consiliul județean, prevăzute de Titlul V din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

2. Prevederi privind contractul individual de muncă, executarea contractului individual de muncă, răspunderea juridică, răspunderea disciplinară
3. Activitatea privind protecția animalelor cu sau fără stăpân;

4. Programul de gestionare a câinilor fără stăpân;

5. Normelor metodologice de aplicare a programului de gestionare a câinilor fără stăpân;

6. Activitate de completate a unor acte normative cu incidență în protecția animalelor.

V. Calendarul de desfăşurare a concursului

1. Candidaţii vor depune dosarul de concurs la sediul Consiliului Judeţean Gorj, în termen de 10 zile lucrătoare de la data de afişării anunţului, sau, după caz, prin Poșta Română, serviciul de curierat rapid sau poștă electronică (consjud@cjgorj.ro), respectiv în perioada 07.10.2026 - 20.10.2026.
2.  Datele de desfăşurare a etapelor de concurs:

- selecţia dosarelor de concurs, în termen de două zile lucrătoare de la data expirării termenului de depunere a dosarelor;

- proba scrisă, 28 octombrie 2026, ora 1030, la sediul Consiliului Județean Gorj; 
- interviul se va susține într-un termen de 4 zile lucrătoare de la data susținerii probei scrise.

3. Termenele în care se afişează rezultatele pentru fiecare probă:
Comunicarea rezultatelor la fiecare probă a concursului se realizează prin afişare la sediul şi pe pagina de internet a Consiliului Județen Gorj, în termen de o zi lucrătoare de la data finalizării probei şi conţine atât punctajul obţinut, cât şi menţiunea "admis" sau "respins", după caz.  

4. Eventualele contestaţii se pot depune după afişarea rezultatelor obţinute la selecţia dosarelor, proba scrisă şi interviul, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului.

5. Comunicarea rezultatelor la contestaţiile depuse se va face prin afişare la sediul instituţiei, precum şi pe pagina de internet a acesteia, imediat după soluționarea contestațiilor.

6. Rezultatele finale se afişează la sediul autorităţii sau instituţiei publice organizatoare a concursului şi pe pagina de internet a acesteia, la secţiunea special creată în acest scop, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii "admis" sau "respins".  
Prezentul anunț este publicat și pe site-ul Consiliului Judeţean Gorj www.cjgorj.ro (secţiunea Avizier virtual - Anunțuri de concurs).

